Държавен вестник, бр. 17, 2013 г., стр. 12

СТР.  12	
Д Ъ Р Ж А В Е Н  В Е С Т Н И К 	
БРОЙ  17
съдържа наименованията на партиите, коалици­
ите от партии и инициативните комитети, така 
както са регистрирани за участие в изборите. 
Наименованията се отпечатват в протокола 
според поредния номер в бюлетината, съответно 
номера на бюлетината на съответната партия, 
коалиция от партии и инициативен комитет.“
§ 75. В чл. 212 се правят следните изменения:
1. В ал. 1 думите „за народни представители 
и“ се заличават.
2. В ал. 6 думите „Извлечение от протокола“ 
се заменят с „Четвъртият екземпляр от протокола 
за съответния вид избор“.
3. Алинея 7 се изменя така:
„(7) Членовете на секционната избирателна 
комисия, кандидатите, застъпниците, предста­
вителите на партиите, коалициите от партии и 
инициативните комитети и наблюдателите при 
поискване получават ксерокопие от подписания 
протокол за съответния вид избор, подпечатано 
на всяка страница с печата на комисията и под­
писано от председателя, заместник-председателя 
и секретаря, преди предаването му в районната, 
съответно общинската избирателна комисия. 
Подписаният протокол се ксерокопира в избира­
телната секция. Имената и единният граждански 
номер на лицето, получило ксерокопието, се 
вписват от секционната избирателна комисия 
в списъка на лицата, получили ксерокопие от 
подписания протокол за съответния вид избор, 
след което лицето се подписва. Списъкът се 
подписва и от председателя и секретаря.“
§ 76. В чл. 213 се правят следните изменения 
и допълнения:
1. В ал. 1:
а) създават се т. 11а, 11б и 11в:
„11а. броят на неизползваните бюлетини и 
пликове в зависимост от вида избори;
11б. броят на получените бюлетини по реда 
на чл. 187;
11в. броят на унищожените от секционната 
избирателна комисия бюлетини по други поводи;“
б) създават се т. 15, 16, 17 и 18:
„15. броят на застъпниците, вписани в списъка 
за вписване на застъпниците;
16. броят на представителите на партии, коа­
лиции от партии и инициативни комитети, впи­
сани в списъка за вписване на представителите;
17. броят на наблюдателите, вписани в спи­
съка за вписване на наблюдателите;
18. броят на удостоверенията по чл. 48б.“
2. В ал. 2 числото „14“ с заменя с „18“.
§ 77. В чл. 214, ал. 2 след думите „до бю­
летините при избори за“ се добавя „народни 
представители, за“, а думите „за народни пред­
ставители и“ се заличават.
§ 78. В глава десета, раздел І се създава 
чл. 215а:
„Опаковане и запечатване на изборните книжа 
и материали
Чл. 215а. След преброяването на гласовете 
изборните книжа и материали се опаковат и 
запечатват с хартиена лента. При избори за 
народни представители, за президент и вицепре­
зидент на републиката и за общински съветници 
и кметове хартиената лента се подпечатва с 
печата на комисията и се подписва от членове 
на комисията.“
§ 79. В глава десета, раздел ІI се създават 
чл. 215б – 215е:
„Установяване на действителност и недей­
ствителност на вота при избори за народни 
представители 
Чл. 215б. (1) При установяване на резултатите 
от гласуването една бюлетина съответства на 
един глас, който може да е действителен или 
недействителен.
(2) Гласът е действителен, когато:
1. бюлетината е по установения образец;
2. бюлетината съдържа два броя печата на 
съответната секционна избирателна комисия, и
3. само в едно от квадратчетата за гласуване 
има поставен знак „Х“ с химикал, пишещ със 
син цвят, който изразява по еднозначен начин 
вота на избирателя.
(3) Гласът по ал. 2 е действителен и когато:
1. в бюлетината има отклонения, дължащи се 
на дефекти и грешки при производството, или 
когато върху нея има механични увреждания 
или зацапвания;
2. поставеният от избирателя знак „Х“ с 
химикал, пишещ със син цвят, излиза извън 
квадратчето на съответната кандидатска листа, 
но не навлиза в квадратчето на друга листа;
3. в бюлетината няма вписани специални 
символи като букви, цифри или други знаци.
(4) Гласът е недействителен, когато:
1. бюлетината не е по установения образец;
2. няма поставен знак „X“ с химикал, пишещ 
със син цвят, в нито едно от квадратчетата за 
гласуване;
3. има поставен знак „X“ или друг знак с 
химикал, пишещ със син или друг цвят, в повече 
от едно квадратче за гласуване;
4. поставеният знак „X“ с химикал, пишещ 
със син цвят, засяга повече от едно квадратче за 
гласуване и не може да се установи еднозначно 
волята на избирателя;
5. бюлетината не съдържа два печата на 
съответната секционна избирателна комисия;
6. върху бюлетината има изписани специални 
символи, като букви, цифри или други знаци.
(5) Броят на гласувалите избиратели е равен 
на броя на намерените в избирателните урни 
бюлетини.
Правила за отваряне на избирателната урна 
при избори за народни представители 
Чл. 215в. (1) Избирателната урна се отваря, 
бюлетините се изваждат една по една, поставят 
се с лицевата страна надолу и се броят.
(2) Когато в гласуването е била включена 
втора избирателна урна, тя се отваря заедно с 
първата урна.
(3) Бюлетините се подреждат на купчинки, 
както следва: